*****Ľubovecko – Pekľanský***

** ***Hlásnik***

 ***Číslo: 2/2016 Ročník : XIV. 20.12.2016***

***Vážení občania Ľubovca a Ruských Pekľan!***

*Dovoľte nám informovať Vás o nových udalostiach v obci*

*v druhom polroku 2016*

 21.06.2016 bolo schválené VZN č. 2/2016 o nakladaní s komunálnymi odpadmi a drobnými stavebnými odpadmi na území obce Ľubovec, presné znenie si môžete pozrieť na webovej stránke obce.

 Poslanci obdŕžali návrh VZN o správe a prevádzkovaní pohrebiska, ktoré sa bude schvaľovať v roku 2017.

 Návrh rozpočtu na rok 2017 bol tvorený na základe skutočných výdavkov roka 2016 s prihliadnutím na osobité skutočnosti, ktoré sa môžu vyskytnúť v roku 2017 spolu s plánovanými výdavkami. Aby bol rozpočet vyrovnaný, zostávajúce finančné prostriedky sme rozpočtovali na kapitálové výdavky – odkúpenie pozemkov na individuálnu bytovú výstavbu vrámci jednoduchých pozemkových úprav. O týchto výdavkoch sa rozhodne v priebehu roka 2017 na obecných zastupiteľstvách. Predpokladané príjmy obce sme rozpočtovali vo výške 239.000,- €, výdavky obce sme rozpočtovali vo výške 167.000,- €. Rozpočet školy sme navrhli vo výške 72.000,- Poslanci schválili rozpočet obce na rok 2017 a vzali na vedomie rozpočet na viacročné obdobie.

**Jednoduché pozemkové úpravy** – je vytvorený „Register pôvodného stavu“, kde bol podaný návrh na zápis do katastra. Geodet spracoval mapy, v ktorých sú vyznačené polohopisy a výškopisy jednotlivých parciel. Určuje sa ocenenie pozemkov.

V tomto roku bol novelizovaný zákon o vodách: 7.12.2016 boli poslancami OZ prijaté:

* **Zmluva o dodávke pitnej vody z verejného vodovodu**
* **Všeobecné zmluvné podmienky (ďalej len VZN) č. 1/2016 zo dňa 07.12.2016 o dodávke vody z verejného vodovodu obce ĽUBOVEC**

 V zákone sa uvádza, že za spotrebu budeme účtovať dvojzložkovú cenu vody, ktorá sa bude skladať z fixného poplatku a variabilnej zložky. Fixný poplatok sa odvíja od počtu odberateľov a od výšky celkových nákladov za príslušný kalendárny rok. Variabilná zložka ceny predstavuje cenu za dodanú pitnú vodu, ktorá je určená ako súčin ceny za 1 m3 a množstva odobratej pitnej vody. Na nasledujúce obdobie rokov 2017 – 2021 nám Úrad pre reguláciu sieťových odvetví rozhodnutím určil variabilnú zložku ceny vody za dodávku 1 m3 pitnej vody 0,31 €. Fixný poplatok je 3,- € na odberateľa.

 Od budúceho roka 2017 zmena poplatku za vodu ...Platiť po novom sa bude až v roku 2018.

Prevádzkovateľ vodovodu Obec Ľubovec musí byť vlastníkom vodomerov. Keďže sme v tomto roku začali s výmenou vodomerov, pokračovať budeme v jari /marec 2017/ na náklady obce. Občanom bude poplatok za vodomer vrátený.

 Každý odberateľ v januári 2017 uzatvorí zmluvu o dodávke pitnej vody z verejného vodovodu podľa nových podmienok určených zákonom, v ktorej bude uvedené meno, adresa, kontakt odberateľa a zároveň odberné miesto a číslo overeného meradla. Zmluvy a VZP Vám budú osobne doručené, kto by chcel, môže si ich preštudovať na webovej stránke obce.

**Odpočet spotreby vody za rok 2016 v obci Ľubovec sa vykoná od 27.12.2016 do 30.12.2016.**

***D E N N Ý S T A C I O N Á R***

***„Daj každému dňu šancu, aby sa stal najkrajším dňom tvojho života.“* Mark Twain**

Nezisková organizácia LIRI začne prevádzkovať svoju činnosť v dennom stacionári od marca 2017. Denný stacionár je opatrovateľská služba s denným pobytom poskytovaná seniorom, ktorí žijú v rodinách s ekonomicky aktívnymi príslušníkmi rodiny a tí im nemôžu poskytnúť celodennú starostlivosť, ale nechcú ich umiestniť v Domovoch dôchodcov.

 Výhodou umiestnenia v stacionári je kontakt so spoločenským prostredím, aktivizácia, podpora sebestačnosti a samostatnosti a zamedzenie spoločenskej izolácie.

 Táto služba je pre seniorov, ktorí žijú sami a radi by sa stretávali s ľuďmi, vyplnili voľný čas, prípadne len tak poklebetili pri kávičke, alebo čaji. Stacionár by mal byť v prevádzke denne od 8.00 do 16.00 hod.

 Potencionálni klienti musia mať odporúčanie na základe lekárskeho posudku so stupňom odkázanosti minimálne III. a predloženej žiadosti o posúdenie odkázanosti na sociálnu službu.

 Žiadosti a bližšie informácie vám poskytneme na obecnom úrade.

 V súvislosti so spustením prevádzky denného stacionára hľadáme opatrovateľky na pracovný pomer. Bližšie informácie vám taktiež poskytneme na obecnom úrade.

|  |
| --- |
| ***D A N E*** *V roku 2016 sme na základe údajov z katastrálneho portálu podrobne prepracovávali daňové priznania všetkých daňovníkov, ktorí sú vlastníkmi nehnuteľností v našej obci. Môže sa stať, že rozhodnutia o výške daní v roku 2017 sa budú odlišovať svojou výškou oproti rozhodnutiam z minulých rokov. Preto prosíme občanov, ktorí počas roka 2016 nadobudli alebo predali nehnuteľnosti, prípadne svoje pozemky dali do prenájmu, nech to nahlásia do konca mesiaca* ***január 2017 na OcÚ.*** *Taktiež prosíme nahlásiť zmeny v prípade počtu psov a počtu osôb v domácnostiach na výpočet poplatku za vývoz odpadu.* *Komu nepatrí viac ako jedna zberná nádoba, je povinný ju vrátiť obci. Ak aj napriek tejto výzve nebude vrátená, bude mu v mesiaci január odobratá.* |

**AEROBIK**

 Milé žienky, dievčatá, mamičky i babičky. Rozmýšľali ste už nad novoročným predsavzatím? Čo tak začať s cvičením? Prísť sa odreagovať, aktívne oddýchnuť, na chvíľku vypnúť z každodenných povinností..... a zároveň spraviť niečo pre svoje zdravie, pre seba ... Od nového roka Vám umožníme v sále obecného úradu dvakrát v týždni vyskákať sa, vypotiť sa a hlavne zabaviť... 

 Chceli by sme Vás poprosiť, aby ste nás orientačne informovali, ktoré z Vás by mali záujem pravidelne prísť, aby sme sa na Vás vedeli pripraviť... stačí ak sa prihlásite na obecnom úrade, alebo nás informujete na facebooku alebo e-mailom :) **V & B**  

**ŠTATISTIKA ROK 2016**

***Počet obyvateľov:***

* *Ľubovec 428*
* *Ruské Pekľany 65*
* *spolu 493 občanov*

***Počas roka 2016:***

* *narodilo sa 11 detí*
* *zomrelo 2 občania*
* *odhlásení 15 občanov*
* *prihlásení občania 12 občanov*

***Narodili sa:***

1. *Karoli Dominik Ľubovec 48 04.01.2016*
2. *Jurek Jozef Ruské Pekľany 27 04.01.2016*
3. *Štofan Adam Ľubovec 53 15.03.2016*
4. *Bačová Klára Ľubovec 130 06.04.2016*
5. *Maňkoš Jakub Ľubovec 39 13.04.2016*
6. *Halická Alexandra Ruské Pekľany 5 27.05.2016*
7. *Kešeľák Dávid Ľubovec 12 03.06.2016*
8. *Karoliová Ema Ľubovec 48 27.08.2016*
9. *Jachvanová Vanessa Ľubovec 129 28.10.2016*
10. *Biščák Matúš Ľubovec 49 15.11.2016*
11. *Kotulič Maxim Ľubovec 63 15.11.2016*

***Zomreli:***

1. *Lazorčáková Anna Ruské Pekľany 9 03.04.2016*
2. *Biščák Ján Ľubovec 49 10.12.2016*

***Jubilanti 2016:***

1. *Štofanová Mila Ľubovec 28 70 rokov*
2. *Šebešová Katarína Ľubovec 95 85 rokov*
3. *Gajdošová Eva Ľubovec 76 70. rokov*
4. *Bánoóvá Anna Ruské Pekľany 2 70. rokov*
5. *Palenčár Ján Ľubovec 24 75. rokov*
6. *Baran Imrich Ľubovec 12 85. rokov*
7. *Mihaľová Magdaléna Ruské Pekľany 6 70. rokov*
8. *Maďar Štefan Ľubovec 32 85. rokov*
9. *Dvorščáková Elena Ľubovec 111 80. rokov*
10. *Mačišáková Mária Ľubovec 3 80. rokov*
11. *Rusinko Anton Ľubovec 69 80. rokov*
12. *Štofanová Mária Ľubovec 99 80. rokov*
13. *Chomjaková Jarmila Ľubovec 39 75. rokov*

***PLES FILMOVÝCH POSTÁV***

Organizačný tím DHZ Ľubovec Vás pozýva na

👈 PLES v Kulturáku vol. 2 👈
🎬🎥 S tématikou „Filmové Postavy“, 🎥🎬

 ktorý sa uskutoční **14. januára 2017**

v Kultúrnom dome v Ľubovci so začiatkom o 19:00 hod.
O hudobnú stránku sa celý večer bude starať živá hudobná kapela:
🎸🎷 ***POHODA LIVE*** 🎷🎸

**info na  Hasiči Ľubovec**

****

 **Výročie obce v roku 2017**

Budúci rok bude obec oslavovať okrúhle 680. výročie svojho vzniku.

Predbežný termín osláv je určený na 10. septembra 2017.

**Silvester** – ponúkame možnosť, ak by niekto chcel osláviť Silvestra

 2016 v sále OcÚ, je k dispozícii.

 **Poďakovanie**

***Ďakujem zamestnancom ZŠ s MŠ Ľubovec, deťom MŠ, žiakom ZŠ, ale aj Vám milí občania, za spestrenie predvianočného obdobia počas „Vianočnej besiedky“.***

***Zároveň chceme poďakovať poslancom, všetkým obyvateľom obce Ľubovec a Ruské Pekľany za pomoc pri zveľaďovaní našej obce a pokojne prežitý rok 2016.***

 ***Mgr. Jozefína Štofanová, starostka obce***

****